**Farské oznamy**

**Štvrtá adventná nedeľa - rok C (22. 12. 2024)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00; **24.00** |
| Streda | Narodenie Pána, slávnosť**, Začiatok Jubilejného roku** | 8.00; 9.30 Oblazov; **11.00** |
| Štvrtok | Sv. Štefana, prvého mučeníka | 8.00; 9.30 Oblazov; **11.00** |
| Piatok | Sv. Jána, apoštola a evanjelistu | 17.00 |
| Sobota | Svätej rodiny Ježiša, Márie a Jozefa | 17.00 Oblazov |
| Nedeľa | Svätej rodiny Ježiša, Márie a Jozefa | 8.00 a 10.30 |

Drahí bratia a sestry, 24. decembra, na Štedrý večer, sa v Ríme začne riadny Jubilejný rok 2025, ktorý vyhlásil pápež František. Na diecéznej úrovni sa podľa jeho priania jubilejný rok otvorí v nedeľu 29. decembra. Prijmite preto srdečné pozvanie do Katedrály Najsvätejšej Trojice v Žiline, v nedeľu Svätej rodiny, 29. decembra, na slávnosť, ktorú bude o 10:30 celebrovať otec biskup Tomáš. Manželia, ktorí sa tejto slávnosti zúčastnia, si budú môcť pred diecéznym biskupom obnoviť svoje manželské sľuby a dostanú osobitné požehnanie.

V stredu po sv. omšiach bude vianočná ofera. Dnes je ešte svätá spoveď v Bytči od 15.00 do 18.30.

Farský úrad v spolupráci s obecným úradom vás srdečne pozývajú na Trojkráľový koncert, ktorý sa uskutoční dňa 5.1. o 16.00 vo farskom kostole na ktorom nás poteší svojim spevom Gustáv Beláček so svojimi hosťami.

Dnes v kostole od 14.30 do 16.00 bude nácvik jasličkovej pobožnosti. Jasličková pobožnosť, ktorú si nacvičili deti bude v nedeľu 29.12. o 15.00, srdečne vás na ňu pozývam. V rámci nej sa uskutoční i koledovanie Dobrej noviny. Kto by chcel koledníkov prijať i domov, nech sa nahlási v sakristii. Kto by si chcel dať požehnať svoj dom v období Troch kráľov, nech sa nahlási v sakristii.

Ak by niekto vnímal povolanie ku kňazstvu a chcel by nasledovať Ježiša Krista a prihlásiť sa do kňazského seminára, nech to dá vedieť na farský úrad.

Polícia v Žilinskom kraji prosí a apeluje, aby chodci nosili reflexné prvky pri vstupe na vozovku a aby sme boli vzájomne pozorní a opatrní.

Ďakujem za darovanie vianočného stromčeku, pomoc pri jeho osadení a ozdobení, pri príprave a občerstvení pre kňazov pri spoločnej sv. spovedi. Tento rok sa nás zatiaľ zúčastnilo najviac ako si pamätám. Niektorí sa ma pýtate na ten list do farnosti, tak prosím, len o trpezlivosť. Dali sme do kostola ešte jednu pokladničku na ktorej je na písané na rekonštrukciu kostola, tak ak, by vám to pomohlo, môžete svoj milodar darovať i tam. Ďakujem za vašu obetu a štedrosť. Ďakujem za vaše modlitby, kvetinovú výzdobu, upratovanie, finančnú podporu našej farnosti i za každý druh pomoci a na budúci týždeň prosím o upratovanie skupinu č.7. Želám vám peknú nedeľu, prijmite teraz požehnanie a skúsme sa pred obedom spoločne pomodliť ako rodina, ktorá ďakuje Pánovi za jeho dary napr. Otče náš ☺.